
I
VISPĀRĪGA INFORMĀCIJA

1. Iepirkuma procedūras veids un piemērojamā metode:
1.1. Atklāts konkurss tiek rīkots, ievērojot Publisko iepirkumu likuma (turpmāk – PIL), 2017. gada 28. februāra Ministru kabineta noteikumu Nr. 107 “Iepirkumu procedūru un metu konkursu norises kārtība” (turpmāk – MK Noteikumi) un citu publisko iepirkumu regulējošo normatīvo aktu prasības.
1.2. Iepirkuma procedūras identifikācijas numurs: CVK 2024/02/AK
1.3. Iepirkuma procedūras nosaukums: “Vēlēšanu zīmju izgatavošana un piegāde Eiropas parlamenta vēlēšanām”.
1.4. Iepirkuma procedūras finansējuma avots – valsts budžets (100%).
2. Pasūtītājs: Centrālā vēlēšanu komisija, kas atrodas Smilšu ielā 4, Rīga, LV-1050.
3. Konkursa rīkotājs: Centrālā vēlēšanu komisija, kas atrodas Smilšu ielā 4, Rīga, LV-1050. 
4. Kontaktpersona: Arvis Širaks, e-pasts arvis.siraks@cvk.lv .
5. Nodrošinājums: nav paredzēts.
6. Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
7. Iepirkuma priekšmets un apjoms:
7.1. vēlēšanu zīmju izgatavošana un piegāde 2024. gada Eiropas parlamenta vēlēšanām (turpmāk – Prece) saskaņā ar tehniskās specifikācijas (Pielikumus Nr. 2) prasībām;
7.2. CPV kods: 22458000-5 (Iespieddarbi pēc pasūtījuma);;
7.3. Preces piegādes vieta:  saskaņā ar tehniskās specifikācijas (Pielikums Nr. 2) prasībām.
7.4. Pasūtītājs noteiktā paredzamā iepirkuma līgumu vērtība ir līdz EUR 400 000 (četri simti tūkstoši euro) kopā, bez pievienotās vērtības nodokļa.
8. Pretendents var iesniegt tikai vienu piedāvājuma variantu par pilnu iepirkuma priekšmeta apjomu.
9. Piedāvājuma izvēles kritērijs: nolikuma prasībām un tehniskajai specifikācijai (Pielikums Nr. 2) atbilstošs piedāvājums ar zemāko cenu EUR bez PVN, t.i., finanšu piedāvājuma (Pielikums Nr. 4) viszemāko kopējo summu EUR (bez PVN).
10. Līguma darbības termiņš un samaksas noteikumi: saskaņā ar līguma projekta noteikumiem (Pielikums Nr. 5).

II
PRETENDENTU KVALIFIKĀCIJAS PRASĪBAS, 
IESNIEDZAMIE DOKUMENTI, PĀRBAUDE UN NORAIDĪŠANA
11. Kvalifikācijas prasības: 
12. Kvalifikācijas prasības: 
12.1. Pretendents ir reģistrēts LR normatīvajos aktos noteiktajos gadījumos un kārtībā vai ārvalstīs, atbilstoši attiecīgās valsts normatīvajiem aktiem, kurā tas dibināts.
12.2. Ja iepirkuma līguma slēgšanas tiesības iepirkumā tiks piešķirtas piegādātāju apvienībai, pirms iepirkuma līguma slēgšanas piegādātāju apvienība iesniedz Pasūtītājam sabiedrības līgumu, kurā noteikts pilnvarojums galvenajam dalībniekam pārstāvēt piegādātāju apvienību Līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.
12.3. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. 
12.4. [bookmark: _Ref138125777][bookmark: _Ref156204876][bookmark: _Ref198103160][bookmark: _Ref138125786]Attiecībā uz pretendentu, kuram būtu piešķiramas iepirkuma līguma slēgšanas tiesības, Pasūtītājs veiks pārbaudi, vai nav attiecināmi Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā  norādītie pretendentu izslēgšanas nosacījumi un pārbaudi veicot Publisko iepirkumu likuma 42. pantā noteiktajā kārtībā.
12.5. Pretendentam ir iepriekšēja pieredze poligrāfijas preču izgatavošanā un piegādē iepriekšējo 3 (trīs) gadu laikā (2021., 2022., 2023. un 2024. gadā līdz piedāvājuma iesniegšanas dienai) vismaz divu projektu realizācijā ar katra līguma finanšu ietilpību ne mazāk kā 30 000 EUR bez PVN.
12.6. Pretendenta ražotnē ir ieviesta kvalitātes vadības sistēma, kuras darbības sfērā ir poligrāfijas preču izgatavošana.
12.7. Pretendentam ir pieejamas nepieciešamās iekārtas un tehnoloģiskais aprīkojums, lai nodrošinātu kvalitatīvu pasūtījuma izpildi. Pretendentam ir pieejamas rezerves (back up) iekārtas pasūtījuma nodrošināšanai.
12.8. Pretendenta ražošanas jaudas ļauj tam piegādāt Pasūtītājam līdz 900 000 gab. vēlēšanu zīmju vienam kandidātu sarakstam.
13. Kvalifikācijas dokumenti:
13.1. Apliecinājums par pieredzi aizpildot Pielikums Nr. 1 attiecīgo sadaļu.
13.2. Akreditētas sertificējošās iestādes sertifikāts par kvalitātes vadības sistēmas ieviešanu. Kvalitātes vadības sistēmas darbības sfērā jābūt iekļautai poligrāfijas preču izgatavošanai. Ja kvalitātes vadības sistēma nav sertificēta, pretendents iesniedz kvalitātes vadības sistēmas aprakstu saskaņā ar EN ISO 9001:2015 “Kvalitātes pārvaldības sistēmas. Prasības”. Pasūtītājs ir tiesīgs lemt, vai iesniegtais kvalitātes vadības sistēmas apraksts ir pietiekams pierādījums kvalitātes vadības sistēmas ieviešanai.
13.3. Pretendenta apliecinājums, ka viņam pieejamas iekārtas un tehnoloģiskais aprīkojums, lai nodrošinātu kvalitatīvu pasūtījuma izpildi. Pretendents apliecinājumā norāda, vai minētā iekārta ir pretendenta īpašumā vai arī pretendents izmantos cita uzņēmēja īpašumā esošu iekārtu. Ja pretendents izmantos cita uzņēmēja īpašumā esošu iekārtu, pretendents sniedz informāciju par šo uzņēmēju (reģistrācijas numurs nosaukums, adrese, tālrunis). Pretendents apliecinājumā norāda, ka viņa rīcībā ir rezerves (back up) iekārtas pasūtījuma nodrošināšanai.
13.4. Pretendenta apliecinājums, ka Pretendenta ražošanas jaudas ļauj tam piegādāt Pasūtītājam līdz 900 000 gab. vēlēšanu zīmju vienam kandidātu sarakstam..

